**Pályázat esélyegyenlőségi referensi** **tisztségre**

Az ELTE BGGyK HÖK Ellenőrző Bizottságának elnöke pályázatot ír ki

az ELTE BGGyK HÖK esélyegyenlőségi referensi tisztségére.

**Az esélyegyenlőségi referens feladata az ELTE BGGyK HÖK Alapszabálya alapján:**

(1) Tisztsége alapján tagja az ELTE HÖK Esélyegyenlőségi Bizottságának.

(2) Vezeti az Esélyegyenlőségi Bizottságot.

(3) Speciális szükségletű hallgatói ügyekben képviseli az Önkormányzatot.

(4) Képviseli az Egyetemen tanuló fogyatékossággal élő és/vagy hátrányos helyzetű hallgatók ügyeit.

(5) Kapcsolatot tart a Speciális Szükségletű Hallgatókat Segítő Albizottság vezetőivel és tagjaival, és az Egyetem fogyatékosügyi koordinátorával.

(6) Segíti a kari speciális szükségletű hallgatókat.

(7) Speciális szükségletű hallgatói ügyekben segíti a kari képviselők munkáját.

(8) Figyelemmel kíséri a speciális szükségletű hallgatókat érintő jogszabályi változásokat.

(9) Felügyeli a fogyatékossággal élő, illetve hátrányos helyzetű hallgatók számára kiírt pályázatokat.

(10) Tájékoztatja a fogyatékossággal élő, illetve hátrányos helyzetű hallgatókat a részükre kiírt pályázatokról, valamint az őket megillető jogosultságokról és speciális eljárásokról.

(11) Elnöke a kari Esélyegyenlőségi Bizottságnak.

**A pályázás menete:**

Az esélyegyenlőségi referensi tisztségre az Önkormányzat bármely tagja (minden, a Karral jogviszonyban álló hallgató) pályázhat.

Az érvényes pályázatnak tartalmaznia kell:

a) a jelölt nevét, szakját és a Karon folytatott tanulmányának kezdeti évét,

b) a jelölt bemutatkozását,

c) a jelölt programját.

A pályázat leadására az Alapszabály értelmében az alakuló küldöttgyűlési ülés meghívójában szereplő időpontot 48 órával megelőzőleg van lehetőség. Az alakuló küldöttgyűlési ülésre várhatóan április elején kerül sor, ennek pontos dátumáról az Ellenőrző Bizottság tájékoztatót fog küldeni. **Ennek megfelelően a határidő, mely szükség szerint meghosszabbítható: 2015. március 31**. A pályázatot elektronikus formában az eb@barczihok.elte.hu email címen, illetve személyesen, papíralapon a hallgatói irodában (Budapest, Ecseri út 3. A/61) is be kell nyújtani.

Az Önkormányzat tisztségviselőit, így az esélyegyenlőségi referenst a Küldöttgyűlés, vagy átruházott hatáskör esetén az Elnökség választja az elnök kivételével.

Budapest, 2015. március 18.

Zatykó Nóra s.k.

ELTE BGGyK HÖK

Ellenőrző Bizottság

elnök